**О Б Я В Л Е Н И Е**

**ОБЛАСТНА ДИРЕКЦИЯ «ЗЕМЕДЕЛИЕ»**

гр. Добрич, ул. “Независимост” № 5, ет.1

На основание чл.14 от Наредбата за провеждане на конкурсите и подбора при мобилност на държавни служители (Обн. ДВ. бр.97 от 10.12.2019г., изм. и доп. ДВ. бр.9 от 31.01.2020г.),

**О Б Я В Я В А :**

**КОНКУРС** за заемане на длъжността: **„Младши експерт”** в Общинска служба по земеделие – **Тервел**, Главна дирекция „Аграрно развитие”, Областна дирекция „Земеделие” гр. **Добрич**

**1. Минимални и специфични изисквания за заемане на длъжността**:

* Степен на завършено образование – професионален бакалавър
* Специалност – агрономство, аграрна икономика, икономика, финанси, мениджмънт, маркетинг, счетоводсто, геодезия, информатика, информационни технологии и др.
* Минимален професионален опит – не се изисква;
* Правоспособност за управление на МПС категория „В“
* Допълнителни умения и квалификации, носещи предимство на кандидатите: компютърна умения: MS Office – MS Word, MS Excel, WINDOWS, Internet;
* Кандидатите да отговарят на условията на чл. 7 от Закона за държавния служител.

 **2. Начин за провеждане на конкурса**

* Тест;
* Интервю

 **3**. **Описание на длъжността:** Подпомага дейността на Общинската служба по земеделие, подпомага собствениците и ползвателите на земеделски земи при създаване на масиви за ползване. Оказва методическа помощ на земеделските стопани при идентифициране и очертаване на земеделските парцели, участва и извършва проверки по жалби и сигнали. Изготвя становища по ЗСПЗЗ, извършва теренни проверки на земеделска земя. Извършва регистрация на земеделски стопани. Знания в областта на земеделието и нормативната уредба, свързана с дейността – Закон за подпомагане на земеделските производители, Закон за собствеността и ползването на земеделските земи, Правилник за прилагане на закона за собствеността и ползването на земеделските земи, Наредба №5/27.02. 2009 г. за условията и реда за подаване на заявления по схеми и мерки за директни плащания (загл. изм. - дв, бр. 14 от 2010 г., в сила от 19.02.2010 г.), Наредба № 3 от 29.01.1999 г. за създаване и поддържане на регистър на земеделските стопани, Закон за държавния служител, Устройствен правилник на областните дирекции земеделие.

**4. Необходими документи за кандидатстване:**

 - заявление за участие в конкурса – по образец /Приложение № 3 към чл. 17, ал.2 от Наредбата за провеждане на конкурсите и подбора при мобилност на държавни служители;

 - декларация от лицето, че е пълнолетен български гражданин, не е поставен под запрещение, не е осъждан за умишлено престъпление от общ характер на лишаване от свобода и не е лишено по съответен ред от правото да заема определена длъжност;

 - копия от документи, за придобита образователно-квалификационна степен, допълнителна квалификация и правоспособност;

 - копие от свидетелство за управление на МПС;

Образци от заявлението за участие в конкурса и от декларацията могат да се получат в Областна дирекция “Земеделие” – Добрич, ул. “Независимост” № 5, ет. 1, стая 102, тел.058/603712.

**5. Срок за подаване на документите:** 12 календарни дни от публикуване на обявлението. Кандидатите подават лично или чрез пълномощник документите за участие в конкурса.

**6. Място за подаване на документите:** Областна дирекция “Земеделие” – Добрич, гр. Добрич, ул. «Независимост» 5, ет.1, стая 102.

**7. Общодостъпно място, на което ще се публикуват списъци или други съобщения във връзка с конкурса:** Информационното табло на Областна дирекция “Земеделие” – Добрич, гр. Добрич, ул. “Независимост” № 5, ет. 1, Общинска служба по земеделие Тервел, гр.Тервел ул. “Св. Св. Кирил и Методий” № 10

**8**. Основна заплата за длъжността – от **690 лв.**